CELEX: 32019D0329(01)
Language: fi
Date: 2019-03-26 00:00:00
Title: Komission täytäntöönpanopäätös, annettu 26 päivänä maaliskuuta 2019, ”Koulutuksen parantaminen elintarvikkeiden turvallisuuden lisäämiseksi” -ohjelman rahoittamisesta ja vuoden 2019 työohjelman hyväksymisestä

29.3.2019   
               
               
                  FI
               
               
                  Euroopan unionin virallinen lehti
               
               
                  C 117/3
               
            
         KOMISSION TÄYTÄNTÖÖNPANOPÄÄTÖS,
         annettu 26 päivänä maaliskuuta 2019,
         ”Koulutuksen parantaminen elintarvikkeiden turvallisuuden lisäämiseksi” -ohjelman rahoittamisesta ja vuoden 2019 työohjelman hyväksymisestä
         (2019/C 117/03)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1) ja erityisesti sen 110 artiklan,
         ottaa huomioon elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 652/2014 (2) ja erityisesti sen 36 artiklan 1 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston asetuksessa (EY) N:o 882/2004 (3), jossa vahvistetaan yleiset säännöt virallista valvontaa varten, annetaan komissiolle mahdollisuus järjestää virallisesta valvonnasta vastaavien jäsenvaltioiden toimivaltaisten viranomaisten henkilöstölle koulutusta, johon voivat osallistua myös kolmansien maiden ja varsinkin kehitysmaiden edustajat. Koulutuksessa voidaan käsitellä erityisesti Euroopan unionin rehu- ja elintarvikelainsäädäntöä sekä eläinten terveyttä ja hyvinvointia koskevia sääntöjä.
                  
               
                     (2)
                  
                  
                     Neuvoston direktiivi 2000/29/EY (4) toimii oikeudellisena perustana kasvien terveyteen liittyvän koulutuksen järjestämiselle.
                  
               
                     (3)
                  
                  
                     Komissio perusti vuonna 2006 ”Koulutuksen parantaminen elintarvikkeiden turvallisuuden lisäämiseksi” -ohjelman (5) asetuksessa (EY) N:o 882/2004 vahvistettujen tavoitteiden saavuttamiseksi. Komission 20 päivänä syyskuuta 2006 antamassa tiedonannossa ”Koulutuksen parantaminen elintarvikkeiden turvallisuuden lisäämiseksi” selostetaan rehuihin ja elintarvikkeisiin sekä eläinten ja kasvien terveyteen liittyvän paremman koulutuksen tarvetta ja kartoitetaan koulutustoimien tulevaa järjestämistä koskevia vaihtoehtoja.
                  
               
                     (4)
                  
                  
                     Asetuksessa (EU) N:o 652/2014 vahvistetaan Euroopan unionin yleisestä talousarviosta rahoitettavien menojen hallinnointia koskevat säännökset elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla. Asetuksen 31 artiklassa säädetään, että unioni voi rahoittaa koulutusta, jota järjestetään virallisesta valvonnasta vastaavien toimivaltaisten viranomaisten henkilöstölle, luodakseen yhdenmukaisen toimintamallin virallisen valvonnan ja muiden virallisten toimien osalta, jotta varmistetaan ihmisten, eläinten ja kasvien terveyden suojelun korkea taso.
                  
               
                     (5)
                  
                  
                     ”Koulutuksen parantaminen elintarvikkeiden turvallisuuden lisäämiseksi” -ohjelman täytäntöönpanon varmistamiseksi on tarpeen hyväksyä vuotuinen rahoituspäätös, joka muodostaa elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla vuonna 2019 annettavaa koulutusta koskevan työohjelman. Asetuksen (EU, Euratom) 2018/1046, jäljempänä ’varainhoitoasetus’, 110 artiklassa vahvistetaan rahoituspäätöksiä koskevat yksityiskohtaiset säännöt.
                  
               
                     (6)
                  
                  
                     Komission täytäntöönpanopäätöksellä 2013/770/EU (6) perustetulle kuluttaja-, terveys- ja elintarvikeasioiden toimeenpanovirastolle olisi annettava tehtäväksi asetuksen (EY) N:o 882/2004 ja direktiivin 2000/29/EY nojalla toteutettaviin elintarviketurvallisuutta koskeviin koulutustoimenpiteisiin liittyvät hallinnointia ja ohjelman täytäntöönpanoa koskevat tehtävät.
                  
               
                     (7)
                  
                  
                     On tarpeen sallia myöhästyneistä maksuista aiheutuvan koron maksaminen varainhoitoasetuksen 116 artiklan 5 kohdan perusteella.
                  
               
                     (8)
                  
                  
                     Jotta työohjelma voitaisiin panna täytäntöön joustavasti, on aiheellista sallia muutokset, joita ei tulisi pitää olennaisina sovellettaessa varainhoitoasetuksen 110 artiklan 5 kohtaa.
                  
               
                     (9)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON PÄÄTTÄNYT SEURAAVAA:
         
            1 artikla
            Työohjelma
            Hyväksytään liitteenä oleva vuotuinen rahoituspäätös, joka muodostaa työohjelman ”Koulutuksen parantaminen elintarvikkeiden turvallisuuden lisäämiseksi” -ohjelman panemiseksi täytäntöön vuonna 2019.
         
         
            2 artikla
            Unionin rahoitusosuus
            Työohjelman täytäntöönpanemiseksi vuonna 2019 annettavan unionin rahoitusosuuden enimmäismäärä on 18 000 000 euroa, joka rahoitetaan unionin yleisen talousarvion budjettikohtaan 17.04.03 otetuista määrärahoista.
            Ensimmäisessä kohdassa säädetyillä määrärahoilla voidaan kattaa myös myöhästyneistä maksuista aiheutuvia korkoja.
         
         
            3 artikla
            Joustolauseke
            Tiettyihin toimiin osoitettujen määrärahojen kumulatiivisia muutoksia, jotka ovat enintään 20 prosenttia tämän päätöksen 2 artiklan ensimmäisessä kohdassa vahvistetusta unionin enimmäisrahoitusosuudesta, ei pidetä varainhoitoasetuksen 110 artiklan 5 kohdassa tarkoitettuina olennaisina muutoksina, jos kyseiset muutokset eivät vaikuta huomattavasti työohjelman toimien luonteeseen ja tavoitteeseen. Tämän päätöksen 2 artiklan ensimmäisessä kohdassa vahvistetun unionin enimmäisrahoitusosuuden korotus saa olla enintään 20 prosenttia.
            Toimivaltainen tulojen ja menojen hyväksyjä saa tehdä ensimmäisessä kohdassa tarkoitetut muutokset. Kyseiset muutokset tehdään moitteettoman varainhoidon ja suhteellisuuden periaatteiden mukaisesti.
         
         
            Tehty Brysselissä 26 päivänä maaliskuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EUVL L 193, 30.7.2018, s. 1.
         
            (2)  EUVL L 189, 27.6.2014, s. 1.
         
            (3)  Euroopan parlamentin ja neuvoston asetus (EY) N:o 882/2004, annettu 29 päivänä huhtikuuta 2004, rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta (EUVL L 165, 30.4.2004, s. 1).
         
            (4)  Neuvoston direktiivi 2000/29/EY, annettu 8 päivänä toukokuuta 2000, kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä (EYVL L 169, 10.7.2000, s. 1).
         
            (5)  Komission tiedonanto neuvostolle ja Euroopan parlamentille ”Koulutuksen parantaminen elintarvikkeiden turvallisuuden lisäämiseksi”, KOM(2006) 519 lopullinen, annettu 20 päivänä syyskuuta 2006.
         
            (6)  Komission täytäntöönpanopäätös 2013/770/EU, annettu 17 päivänä joulukuuta 2013, kuluttaja-, terveys- ja elintarvikeasioiden toimeenpanoviraston perustamisesta ja päätöksen 2004/858/EY kumoamisesta (EUVL L 341, 18.12.2013, s. 69).
      
      
         
            LIITE
            1.   Johdanto
            
            Asetuksessa (EY) N:o 882/2004 ja direktiivissä 2000/29/EY asetettujen tavoitteiden perusteella tämän työohjelman sisältämät rahoitettavat toimet ja määrärahojen jako vuonna 2019 ovat seuraavat:
            
                        
                                    1.1
                                 
                                 
                                    Hankinnat (toteutetaan suoran hallinnoinnin kautta): Koulutusohjelman ja muiden oppimisvälineiden toteuttamista koskevat sopimukset ulkopuolisten toimittajien kanssa
                                 
                              
                     
                        18 000 000  euroa
                     
                  
                        YHTEENSÄ
                     
                     
                        18 000 000  euroa
                     
                  2.   Hankinta
            
            Hankintasopimuksia varten on varattu määrärahoja vuodeksi 2019 yhteensä 18 000 000 euroa.
            OIKEUSPERUSTA
            
                        Asetuksen (EY) N:o 882/2004 51 artikla
                        Direktiivin 2000/29/EY 2 artiklan 1 kohdan i alakohta
                        Asetuksen (EU) N:o 652/2014 31 artikla ja 36 artiklan 1 kohta
                     
                  BUDJETTIKOHTA
            
                        Budjettikohta: 17 04 03
                     
                  SUUNNITELTUJEN SOPIMUSTEN YLEINEN KUVAUS
            
                        Kutakin jäljempänä mainittua teknistä aihepiiriä varten tehdään yksi tai useampi palveluhankintoja koskeva suora sopimus tai erityinen palveluhankintasopimus. Arvion mukaan palveluhankintoja koskevia suoria tai erityissopimuksia tehdään noin 20. Sopimuspuolet ovat vastuussa kaikkien koulutusprosessiin liittyvien näkökohtien järjestämisestä, kuten sopivien tutorien valinnasta, koulutusohjelman ja kaiken teknisen materiaalin laatimisesta, tutustumisvierailujen järjestämisestä tarvittaessa, koulutustilojen vuokraamisesta ja kaikkien osallistujia koskevien logististen näkökohtien (matkat, majoitus, ateriat) järjestämisestä.
                     
                  SUUNNITELTUJEN SOPIMUSTEN KOHDE
            Vuoden 2019 koulutustoimissa käsitellään seuraavia aiheita:
            
                        Toimet
                     
                     
                        Määrä euroina
                     
                  
                        Eläintauteihin varautuminen
                     
                     
                        1 140 000 
                     
                  
                        Eläinten hyvinvointia koskevat säännöt
                     
                     
                        890 000 
                     
                  
                        Mikrobilääkeresistenssi
                     
                     
                        1 115 000 
                     
                  
                        Elintarvikehygienia ja joustavuus
                     
                     
                        1 055 000 
                     
                  
                        Elintarvikkeita koskevat tiedot ja elintarvikkeiden koostumus
                     
                     
                        850 000 
                     
                  
                        HACCP (vaara-analyysin ja kriittisten hallintapisteiden järjestelmä)
                     
                     
                        1 600 000 
                     
                  
                        Mikrobiologiset vaatimukset ja zoonoosit
                     
                     
                        930 000 
                     
                  
                        Elintarvikepetokset ja sähköinen kaupankäynti
                     
                     
                        910 000 
                     
                  
                        Ruokamyrkytysepidemioihin varautuminen ja niiden hallinta
                     
                     
                        730 000 
                     
                  
                        Terveys- ja kasvinsuojelutoimia koskevat EU:n säännöt
                     
                     
                        2 460 000 
                     
                  
                        Tiettyjen tehoaineiden arviointi biosidivalmisteita ja kasvinsuojeluaineita koskevien asetusten yhteydessä
                     
                     
                        530 000 
                     
                  
                        Lihan hygieniavaatimukset ja valvonta
                     
                     
                        1 040 000 
                     
                  
                        Uusi kasvinterveysjärjestelmä
                     
                     
                        1 290 000 
                     
                  
                        Eläimiin, elintarvikkeisiin ja kasveihin liittyviin kriiseihin varautuminen ja niiden hallinta
                     
                     
                        760 000 
                     
                  
                        Unionin yhteenvetoraporttien vaikutuksen lisääminen
                     
                     
                        750 000 
                     
                  
                        BTSF-akatemia ja verkko-opiskelu ja -opetus
                     
                     
                        1 350 000 
                     
                  
                        Eläinten terveyttä ja hyvinvointia, kasvien terveyttä ja elintarvikkeiden turvallisuutta koskevat valmiuskoulutuskurssit, konferenssit, kriisiharjoitukset sekä oppimis- ja levitysvälineet
                     
                     
                        600 000 
                     
                  
                        
                           YHTEENSÄ
                        
                     
                     
                        
                           18 000 000 
                        
                     
                  TOIMINNALLISET TAVOITTEET
            
                        Toiminnallisina tavoitteina on kehittää, organisoida ja hallinnoida koulutusohjelmia nimetyillä aloilla tarkoituksena varmistaa valvontahenkilöstön korkea ammattitaito, tehdä virallisesta valvonnasta yhtenäisempää, objektiivisempaa ja tehokkaampaa kaikkialla unionissa sekä parantaa EU:n ja EU:n ulkopuolisten kumppaneiden valvontamenettelyjen yhdenmukaisuutta.
                     
                  ODOTETUT TULOKSET
            
                        Komission odottamat tulokset ovat seuraavat:
                        
                                    a)
                                 
                                 
                                    valvontahenkilöstön tietoisuuden ja tietämyksen parantaminen nimetyillä koulutusaloilla;
                                 
                              
                                    b)
                                 
                                 
                                    yhteisymmärrykseen pääseminen viralliseen valvontaan liittyvistä unionin nykyisistä säännöksistä ja välineistä nimetyillä koulutusaloilla;
                                 
                              
                                    c)
                                 
                                 
                                    virallisen valvonnan parhaiden käytäntöjen levittäminen nimetyillä koulutusaloilla;
                                 
                              
                                    d)
                                 
                                 
                                    kokemusten vaihdon suosiminen tarkoituksena parantaa asiantuntemuksen tasoa ja virallisen valvonnan toimintatapojen yhdenmukaisuutta nimetyillä koulutusaloilla;
                                 
                              
                                    e)
                                 
                                 
                                    virallisesta valvonnasta vastaavien viranomaisten varautumis- ja hallinnointivalmiuksien parantaminen eläimiin, elintarvikkeisiin ja kasveihin liittyvissä kriiseissä.
                                 
                              
                  TOTEUTTAMINEN
            
                        Kuluttaja-, terveys-, maatalous- ja elintarvikeasioiden toimeenpanovirastovirasto vastaa 18 000 000  euron määrärahojen hallinnoinnista ja toteuttamisesta (elintarviketurvallisuustoimien rahoittaminen asetuksen (EY) N:o 882/2004 ja direktiivin 2000/29/EY nojalla) (täytäntöönpanopäätös 2013/770/EU).
                     
                  ALUSTAVA AIKATAULU HANKINTAMENETTELYN KÄYNNISTÄMISEKSI
            
                        Arviolta vuoden 2019 toisen tai kolmannen neljänneksen aikana.
                     
                  TARJOUSPYYNNÖN ALUSTAVA ARVO
            
                        18 000 000  euroa